I Norge er det anbefalt å gi nyfødte barn vitamin K umiddelbart etter fødselen, dette for å unngå livstruende blødninger som følge av vitamin K-mangel. Uten ekstra tilskudd av vitamin K vil slike blødninger opptre hos noen barn i ukene etter fødsel. Spesielt er for tidlig fødte og morsmelkernærte barn utsatt. Vitamin K gis vanligvis som en intramuskulær injeksjon av preparatet Konakion. Barn født før 32 svangerskapsuker følger egne rutiner.

Formål

Hensikten er å unngå blødninger som følge av lavt nivå av vitamin K.

Målgruppe

Alle nyfødte

Ansvar

Jordmødre som administrerer konakion inj. etter fødsel.

Dosering:

Injeksjon: Konakion injeksjons væske 10mg/ml 1 mg im. (barn > 1000g)

Barn med fødselsvekt < 1000 gr se : Medikamentrutiner på fødeavdelingen

Dråper:

Dersom foreldrene ønsker at barnet skal få dråper i stedet for sprøyte, anbefaler vi å gi 3 doser à 2 mg. Vi bruker Konakion Novum” Roche” 10 mg/ml, 1 dråpe tilsvarer 0,5 mg og en dose er da 4 dråper. Det skal gis en dose rett etter fødsel, andre dose på dag 4-6 og tredje dose etter 4-6 uker. Det er viktig å observere barnet etter at dosen er gitt. Hvis barnet gulper i løpet av første timen, må det gis ny dose.

Dersom foreldrene ønsker at barnet skal ha K-vitamin i dråpeform, gir du informasjonsskrivet med anbefalinger og dosering: K-vit til nyfødte. Du dokumenter i Natus at kvinnen har fått og lest informasjonsskrivet.

Når foreldre ikke ønsker at barnet skal ha konakion etter fødsel

Hvis foreldre motsetter seg vit K IM kan man gi PO. Hvis de motsetter seg vit K profylakse selv etter grundig informasjon har Helsedirektoratet i en vurdering angitt at det må aksepteres. Å nekte et barn å få vit K er ikke alene grunnlag for å melde til barnevernet, men det nedtegnes i journal at foreldrene ikke samtykket i vit K profylakse.

For informasjon til foreldre se: Vitamin K til nyfødte

K-vit behandling av barn født av HIV-positive mødre :

«Vitamin K: Barnet gis 1 mg vitamin K peroralt (Konakion inj.væske 10 mg/ml) umiddelbart etter fødsel. Før utreise skal barnet ha vitamin K (Konakion inj.væske 10 mg/ml) 1 mg i.m. etter vask av hud med klorhexidinsprit på innstikksted.» (Utdrag fra BUK metodebok, Oppfølging og behandling av barn født av HIV- positive mødre

K-vit behandling av barn født av mødre med Hepatitt B

(utdrag av prosedyren Virushepatitt B under punkt profylakse:

«Mors blod vaskes godt av barnet like etter fødsel, og spesielt før injeksjoner av vit.K, immunglobulin og vaksine. Huddesinfeksjon med desinfeksjonssprit eller klorhexidinsprit dynket på kompress før injeksjoner (ikke Steriswab).»

Referanse:

Nytt liv og trygg barseltid for familien. Nasjonal faglig retningslinje for barselomsorgen, Helsedirektoratet 2014

RELIS Kvitamin til nyfødte

https://www.helsebiblioteket.no/innhold/retningslinjer/pediatri/nyfodtmedisin-veiledende-prosedyrer-fra-norsk-barnelegeforening/7-hematologi-transfusjoner-og-koagulasjon/7.8-vitamin-k-profylakse-intramuskulaert-og-peroralt